अणु चाचणी (प्रातिनिधिक छायाचित्र)

दरम्यान, भारत सरकारनेही कट्टरवाद्यांना तोंड देत असताना इस्रायली संघटना मोसाद मॉडेल नक्की वापरावं, असा सल्ला सोशल मीडियावरील ऑनलाईन तज्ज्ञ मंडळींकडून दिला जात आहे. 

भारताने इस्रायलची मदत घेऊन वेळीच योग्य पावलं उचलली असती तर पाकिस्तानला आण्विक शस्त्र बनवण्यापासून रोखता आलं असतं, असंही म्हटलं जात आहे. 

पण, खरंच इस्रायलने अशी काही ऑफर भारताला दिली होती का? गुजरातच्या भूमीतून अशा प्रकारचं एखादं ऑपरेशन करण्यात येणार होतं का? 

पाकिस्तानच्या काहुता येथील आण्विक प्रकल्पावर हल्ला करण्याची संधी भारताकडे अनेकवेळा आली होती. पण भारताने ती संधी दवडली का?

या बाबतीत अनेक मत-मतांतरं आहेत. इतकी वर्षं सरली तरी अजूनही हा मुद्दा देशात वाद-विवादाचा विषय बनला आहे. 

इस्रायलचा इराकवरील हल्ला

7 जून 1981. इस्रायली हवाई दलाने तीन देशांच्या सीमा ओलांडून इराकवर हल्ला केला होता. त्यावेळी इराकच्या ओसिराक येथे आण्विक प्रकल्पाचं बांधकाम सुरू होतं. या प्रकल्पालाच इस्रायली सैन्याने लक्ष्य करून ते उद्ध्वस्त केलं. 

त्यावेळी इजिप्तचा सिनाई वाळवंटी प्रदेश इस्रायलच्या ताब्यात होता. येथ... आणखी 4000 वर्णांसाठी लेख सुरू ठेवा:
ील एका विमानतळावरून इस्रायलच्या आठ F-16 आणि दोन F-15 फायटर जेट विमानांनी उड्डाण घेतलं. 

हल्ल्यापूर्वी ओसिराक आण्विक प्रकल्पाचं छायाचित्र

त्यानंतर ही विमानं सौदी अरेबिया आणि जॉर्डन या देशांच्या हवाई सीमेत प्रवेश केला होता. इथं फक्त 120 मीटर उंचीवरून उडत त्यांनी इराक गाठलं होतं. 

हे अंतर जवळपास 1 हजार किलोमीटरच्या आसपास असल्याने विमानात अतिरिक्त इंधनही घेण्यात आलं. सौदी अरेबियाचा वाळवंटी प्रदेश पार करताच इराकची सीमा आली. इथं रडारला चकवा देण्यासाठी इस्रायली विमानं फक्त 30 मीटर उंचीवरून उडत होती. 

संध्याकाळी साडेपाच वाजता सगळी विमानं वेगवेगळ्या दिशांना 20 किलोमीटर अंतरावर गेली. तिथून आपली उंची वाढवत त्यांनी 2 हजार 130 मीटरपर्यंतची उंची गाठली. 

तिथून विमानांचा वेग प्रतितास 1100 किलोमीटरपर्यंत वाढवून थेट ओसिराकच्या तामूज-1 या आण्विक प्रकल्पाच्या बांधकामावर बॉम्बहल्ले सुरू केले. 

35 अंश कोनातून एकामागून एक असे सुमारे 16 बॉम्ब इराकच्या आण्विक प्रकल्प केंद्रावर टाकण्यात आले. त्यापैकी 2 फुटले नाहीत. पण बाकीच्या बॉम्बनी आपलं काम चोख बजावलं. 

फ्रेंच तंत्रज्ञानावर आधारित रिअॅक्टर इस्रायली विमानहल्ल्यात पूर्णपणे बेचिराख झाले. 

या विमानांवर इराकच्या अँटी-एअरक्राफ्ट गन्सनी प्रतिहल्लाही केला. पण क्षणार्धातच इस्रायली विमानांनी 12 हजार फूट उंची गाठून त्यांना चकवा दिला. काम फत्ते करून सर्व विमानं मायदेशी इस्रायलमध्ये परतली. 

एकाही इराकी विमानाने इस्रायली विमानांचा पाठलाग केला नाही. इस्रायली विमानं परतली तेव्हा त्यांच्या टाकीत फक्त 450 किलो इंधन शिल्लक होतं. याच्या मदतीने फक्त 270 किलोमीटर अंतर कापणंच शक्य झालं असतं, याचा विशेष उल्लेख करावा लागेल.

इस्रायलने केलेल्या हल्ल्यात इराकमध्ये 11 जवान तर एका फ्रेंच नागरिकाचा मृत्यू झाल्याचं इराकने अधिकृतपणे घोषित केलं. 

सुरक्षा परिषदेने इस्त्रायलच्या या हल्ल्याचा कठोर शब्दात निषेध केला. दुसरीकडे, फ्रान्स आणि इटली इराकला आण्विक प्रकल्प उभारणीत मदत करत असल्याबाबत  इस्रायलने टीका केली. 

पण यानंतर इस्रायलवर कोणत्याच प्रकारची ठोस कारवाई करण्यात आली आली नाही. 

मात्र जगभरातील सुरक्षा तज्ज्ञांना इस्रायलने केलेल्या या कारवाईचं मोठं आश्चर्य वाटलं. भारतानेही अशाच प्रकारची कारवाई करायला हवी, असं मत भारतीय तज्ज्ञांकडून व्यक्त केलं जाऊ लागलं. 

मोरारजी देसाईंच्या फोनचा फटका?

1977 मध्ये...